lflage/wiki-talks huggingface dataset:
Discussió:Moulins-sur-Allier

message: Cap altra Viquipèdia fa servir Moulins-sur-Allier, tot i que segons frwiki aquest és el nom que fan servir el correu i els ferrocarrils, com si fessin servir "sur-Allier" per desambiguar. En el nostre context és millor desambiguar amb "(Allier)" per deixar clar que el nom de la població és "Moulins", com fan les altres viquipèdies. Pere prlpz (disc.) 19:53, 25 des 2023 (CET)
replies: text: D'acord. Pau Cabot · Discussió 11:57, 26 des 2023 (CET)
thread_title:  Reanomenar a Moulins (Allier)
Discussió:Saint-Étienne (desambiguació)

message: L'únic Saint-Étienne sense qualificatiu és el del Loira, i a més és el més gran i, sobretot, el que busquen tots els enllaços que he trobat. Aleshores, proposo reanomenar Saint-Étienne (Loira) a Saint-Étienne tal com fa la Viquipèdia en francès i portar la desambiguació a Saint-Étienne (desambiguació). Pere prlpz (disc.) 23:44, 25 des 2023 (CET)
replies: text: D'acord. Pau Cabot · Discussió 11:57, 26 des 2023 (CET)
thread_title:  Reanomenar [[Saint-Étienne (Loira)]] a [[Saint-Étienne]]
Discussió:Comissió Europea

message: Revisant la resta de Wikipedies, la pàgina del Col·legi de Comissaris de la Unió Europea només hi és present a les versions espanyola i asturiana. A més, els articles de les tres Wikipedies són, en gran part, traducció de l'espanyola.
A la Wikipedia en anglès, per exemple, no existeix la pàgina i, si busques el nom, redirigeix a la secció "College" de la pàgina "European Comission".
Jo crec que seria interessant poder complementar aquest article amb el Col·legi de Comissaris, que si bé el terme Comissió pot ser molt més ampli que el Col·legi, és redundant la informació, al que s'ha de sumar la pàgina de Comissari Europeu, on també s'explica quasi la mateixa informació. FGarrobo (disc.) 02:57, 26 des 2023 (CET)
thread_title:  Proposta de fusió amb "Col·legi de Comissaris de la Unió Europea"
Discussió:Diego de Deza

message: Destituït Deza, en 1507, es desglosa per primera vegada la Inquisició en dues entitats amb el nomenament de dos inquisidors generals, un per a Castella (Cisneros) i altre per a la Corona d'Aragó, fra Enguera, bisbe de Vic. El període 1507-1516 és lúnic d'autonomia de la Inquisició en la Corona d'Aragó, independent de Castella. A Enguera el substituirà en 1513 el bisbe de Tortosa, Luís Mercader.
https://es.wikipedia.org/wiki/Juan_Enguera
https://ca.wikipedia.org/wiki/Llu%C3%ADs_Mercader
És així que caldria afegir com a dada rellevant que Cisneros no és l'únic successor de Diego Deza al càrrec de Gran Inquisidor i remarcar aquesta dualitat. Vifemar (disc.) 21:17, 26 des 2023 (CET)
thread_title:  Substitució de Diego Deza com a Inquisidor General
Discussió:Rebel·lió dels Taiping

message: La rebel·lió Taiping va ser una de les moltes rebel·lions que va haver d'afrontar la dinastia Qing durant el seu regnat. Sens dubte va ser la més sanguinària, molt per sobre dels conflictes amb les potències occidentals que, erròniament, s'apunten com la causa directa del declivi del seu imperi. Però, si bé l'article s'enfoca en algunes idees i personatges molt rellevants, el format del text i el desplegament de les explicacions és massa breu i parcial. Tenint en compte que va iniciar-se com un moviment religiós i va acabar ocasionant una veritable guerra civil que va marcar la recta final fins a la caiguda de l'imperi, és necessari presentar tota una sèrie d'antecedents amb l'objectiu de facilitar la comprensió de les causes, més enllà de les immediates. A més, també caldria superar aquest relat estrictament bèl·lic i personal del conflicte per entendre la seva magnitud sobre la societat, les relacions internes i externes, o l'economia del període. Per tant, desenvolupar adequadament la causalitat i la multicausalitat d'acord amb l'espai i el temps historicogeogràfic és clau per oferir una idea més clara i rigorosa d'aquest fet.
Sortosament, pel que fa a la bibliografia, a hores d'ara i seguint la tesis llavors defensada per Jacques Gernet, la majoria d'autors i historiadors internacionals que han escrit sobre la temàtica han abandonat la vella perspectiva eurocèntrica i colonialista que s'havia instituït sobre la història contemporània de la Xina. D'aquesta manera, per reformar aquest article m'ajudaré d'alguns manuals d'origen anglosaxó, americà, hispà o xinès dels últims cinquanta anys (fonts més genèriques): Paul J. Bailey (2002), Patricia Buckley (2009), Pedro Ceinós (2006), John K. Fairbank (1979, 1990, 1996), el mateix Jacques Gernet (1972 (2018)), Pao Chao Hsieh (2018), Susan Naquin (1987), Angela Schottenhammer (2007), o Bai Shouyi (1984). A més de fonts específiques com les de Thomas H. Relly (2014) y Georg Spence (2022).
A més, entre el patrimoni documental de Catalunya podem trobar les fonts primàries que va escriure el diplomàtic reusenc Eduard Toda i Güell, ja que entre els anys 1876 i 1882 va viatjar a la Xina, el sud-est asiàtic i el Japó com a vicecònsol de la corona espanyola. A més d'oferir una panoràmica molt interessant de la Xina de finals del XIX, els seus escrits són fonts directes de les conseqüències materials i humanitàries que va originar el conflicte. Tot i que també s'ha de tenir en compte que van ser escrites des de la perspectiva d'un occidental.
ArnauPG (disc.) 12:24, 27 des 2023 (CET)
thread_title:  Avís de reforma de l'article
Discussió:Lliga catalana de voleibol masculina

message: Bon dia @Felato, he creat l'article de la competició. Quan et vagi bé, ja li donaràs un cop d'ull. Veient aquest enllaç sembla que la primera edició de la competició és pel 1982-83, que coincideix amb la recuperació de la Federació catalana.-- Docosong (disc.) 13:29, 27 des 2023 (CET)
replies: text: Fantàstic, @Docosong Felato (disc.) 15:03, 27 des 2023 (CET)
thread_title:  Lliga catalana
Discussió:Artavasdes de Pàrtia

message: Aquí diu que els sassànides van deposar l'emperador Kuixan Vasudeva entre el 241 i el 251, però les dates no acaben de lligar amb les de Vasudeva I i Kanixka II. Pere prlpz (disc.) 14:00, 27 des 2023 (CET)
thread_title:  Vasudeva
Discussió:Yahoo

message: Tots els enllaços venen pel mateix. Proposo redirigir. Pere prlpz (disc.) 16:09, 27 des 2023 (CET)
replies: text: I entenc que moure la desambiguació a Yahoo (desambiguació). D'acord. Pau Cabot · Discussió 08:27, 28 des 2023 (CET)
thread_title:  Redirigir a [[Yahoo!]]
Discussió:Fritz Reiner

message: Vulcano (disc.) 17:24, 27 des 2023 (CET)
thread_title:  Fritz Reiner 

message: Bon dia. Si us plau, procurem indicar quina font referencia quin text perquè el lector pugui verificar tota la informació proporcionada en l'article. Gràcies. -- Brunnaiz (disc.) 17:24, 28 des 2023 (CET)
thread_title:  FR
Discussió:Cas Ford

message: Hola! He estat mirant aquest article i fordisme i jo crec que, al capdavall, tracten del mateix vist des de punts de vista una mica diferents, un com a sistema de producció i l'altre com el fet o la revolució que va suposar. Creieu que potser caldria fusionar-ho? La majoria d'interwikis són a Fordisme, mentre que Cas Ford només en té amb la eswiki.--Sorenike (disc.) 17:54, 27 des 2023 (CET)
thread_title:  Possible fusió amb Fordisme
Discussió:Jesús Font i Urgell

message: Viquipèdia:Esborrar_pàgines/Historial/2023/12#Jesús_Font_i_Urgell--Medol (disc.) 10:48, 29 des 2023 (CET)

message: * Directores de cine 
* Carcaixent 
* Influencia... 
* Regió7 
* La Vanguardia 
* Diari de Girona 
* Deia.eus 
* Makma 
* CCMA 
* ValenciaPlaza 
* Santander 
-- Brunnaiz (disc.) 20:11, 27 des 2023 (CET)
thread_title:  FF?
Discussió:Dionís l'Exigu

message: @Leptictidium@Joan Gené: S'ha editat el nom del personatge a la introducció canviant "Dionís" per "Dionisi". Crec que això seria el que tocaria per un personatge de l'antiguitat grega, però no per un monjo cristià del segle VI per molt que fos grec o escrigués en grec. És així? Pere prlpz (disc.) 20:12, 27 des 2023 (CET)
replies: text: Efectivament, he revertit la modificació i deixaré un missatge a l'usuari apuntant a la discussió que vam tenir.—Leptictidium (digui) 20:57, 27 des 2023 (CET)
replies: text: :El consens a què arribàrem és aquest, però no tanc la porta a ampliar l'abast d'allò que es considera "antic". Però caldria un criteri tan clar com el que ara tenim.--Joan Gené (disc.) 00:51, 28 des 2023 (CET)
replies: text: ::Estrictament, la distinció no és entre antic i no antic, sinó entre pagà i cristià. És una distinció que fan els mateixos Alberich i Ros a La transcripció dels noms propis grecs i llatins i que parteix de la constatació que els noms cristians van arribar a la llengua catalana per la via patrimonial (d'aquí que no parlem de «l'apòstol Petre» i que el municipi del Vallès Oriental no es digui «Sant Estèfan de Palautordera», per posar dos exemples).—Leptictidium (digui) 10:10, 4 gen 2024 (CET)
replies: text: :::D'acord amb la puntualització i d'acord que el criteri d'Alberich és assenyat. Personalment, però, crec que hi pot haver grisos entre els casos evidents (màrtirs cristians o escriptors clàssics del segle III aC), que poden merèixer excepcions; per exemple, ja vàrem parlar del cas d'Estèfan/Esteve de Bizanci, un senyor probablement cristià que no va escriure mai de temes religiosos sinó d'antiguitats. No sembla el cas de Dionís l'Exigu, però si qualcú dona bons arguments o, ni que fos, bibliografia, crec que es podria tenir en compte com a forma alternativa.--Joan Gené (disc.) 20:07, 4 gen 2024 (CET)
replies: text: ::::Si hi ha fonts fiables en català que fan servir a consciència un nom diferent del que donem aquí, aquest nom alternatiu sempre es pot posar com a forma secundària, i això val per qualsevol tema.--Pere prlpz (disc.) 20:12, 4 gen 2024 (CET)
replies: text: :::::Sí, volia dir això, supòs.--Joan Gené (disc.) 20:19, 4 gen 2024 (CET)
replies: text: ::::::Així estem d'acord no només nosaltres sinó amb la pràctica habitual i amb la normativa, perquè normalment posem al principi de l'article tots els noms que tinguin referències, de vegades en excés i tot.

text: ::::::Un altre tema és si per Dionís l'Exigu hi ha fonts que l'anomenin Dionisi o, en el cas que no hi hagi prou fonts que en parlin específicament, si podem considerar que hi ha fonts que transcriuen el nom de personatges equivalents com a Dionisi. D'això sou vosaltres els que en sabeu, però tots els casos en que hi ha dues opcions prou defensables com per no saber a priori quin nom sortiria en un llibre seriós sobre el tema, les dues opcions es poden esmentar al principi de l'article.--Pere prlpz (disc.) 20:29, 4 gen 2024 (CET)
thread_title:  Dionís o Dionisi
Discussió:John Cranko

message: Vulcano (disc.) 13:31, 28 des 2023 (CET)
replies: text: En general, no és una bona pràctica traduir articles en mal estat. En aquest cas, l'article en alemany té dues fonts, una de les quals (la del pòdcast) és pròpia i no cobreix informació biogràfica del subjecte. Estaria bé tenir-ho en compte de cara al futur. -- Brunnaiz (disc.) 17:14, 28 des 2023 (CET)
thread_title:  John Cranko
Discussió:Torrebesses

message: Bon dia a tothom,
Torrebesses és un poble amb un patrimoni molt maco i singular de la zona on se situa. A més, disposa d'una trajectòria històrica molt rica i interessant. A través d'aquesta es percep la importància del poble al llarg dels passats segles. Una gran mostra d'això es pot apreciar visitant els seus carrers, observant les cases fetes de pedra, l'Església de Sant Salvador amb el seu retaule de pedra dedicat a Joan Baptista, el museu o les construccions de pedra seca que envolten el terme. En general, ens solem centrar molt a conèixer la història general del nostre país o del continent on habitem. Tanmateix, no ens hem d'oblidar de la història local. Aquesta és la raó que em motiva a completar aquesta pàgina. 
Aquest article presenta mancances en tots els sentits. Inicialment, ens indica a la comarca que se situa, sense mencionar el fet que no sempre ha format part del Segrià. A continuació, i de manera molt breu, ens explica l'etimologia del seu topònim sense explicar quin és el sentit d'aquestes torres bessones, les quals, podem apreciar tant en la bandera com en l'escut del terme. Segons el meu parer, és un tema bastant interessant i significatiu que ens parla dels orígens dels vilatans que van habitar Torrebesses  a partir del segle XI. Altrament, s'aprecien unes llistes sobre els topònims de Torrebesses i de personatges il·lustrats. Opino que es podria aportar molta més informació a aquestes per tal d'incentivar l'interès en la cultura i la història d'aquest poble. A més a més, no apareix cap apartat que expliqui la història de Torrebesses ni tampoc sobre el seu folklore. 
A continuació mostraré la bibliografia principal que utilitzaré per millorar aquest article:
* Catalunya Romànica XXIV El Segrià, Les Garrigues, El Pla d’Urgell, La Segarra, L’Urgell. Enciclopèdia Catalana, 1997. 
* Jané, Josep. Introducció a la història de Torrebesses. Ajuntament de Torrebesses i Diputació de Lleida, 2000.
* Jané, Josep. Torrebesses. Poble de priorat de la cartoixa de Santa Maria d’Ecala Dei de Tarragona, 1451-1835. Museu Local de Torrebesses, 1990. 
* Monclús, Maria Jesús. Torrebesses, 500 anys sota el domini dels diferents Senyors Jurisdiccionals. Shikar: Revista del Centre d’Estudis Comarcals del Segrià, núm. 6, 2019.
* Monclús, Maria Jesús. Torrebesses: condicions de vida en el segle XVII. Shikar: Revista del Centre d’Estudis Comarcals del Segrià, núm. 7, 2020.
* Monclús, Maria. Jesús. Els molins a Torrebesses del segle XVII al XXI. Shikar: Revista del Centre d’Estudis Comarcals del Segrià, núm. 9, 2022.
* Ruy-Fernández, José. Notas Estadísticas e Históricas del Lugar de Torrebesses. Lleida, 1920. 
Carlota.05 (disc.) 13:36, 28 des 2023 (CET)
thread_title:  Per què s'hauria d'afegir informació a aquesta pàgina?
Discussió:Front Nacional d'Alliberament del Vietnam

message: En aquest article manca una falta de context històric que inclogui la guerra d'independència contra França, la divisió de Vietnam en dos i la guerra freda com a antecedents de la formació i configuració del Viet Cong. Per solucionar-ho s'hauria de contextualitzar millor el sorgiment del moviment amb relació al context internacional i nacional. Per profunditzar en el context historic es podria utilitzar l'obra de Raquel Barrios "Breve historia de Vietnam".
Per altra banda, falten els objectius, les funcions, l'organització interna, el reclutament de membres i l'estructura de lideratge del Viet Cong, els suports que rebia l'organització, zones on operava i com ho feia... També es podria parlar de la seva interacció amb la població civil per guanyar-se el seu suport o com administraven les àrees de control. Per tractar aquests aspectes interns del moviment es podria usar l'obra de Carlo Melé "El Vietnam: estrategia y táctica de la revolución".
Finalment de forma més general, el seu paper en la guerra i les conseqüències que va tenir, encara que es menciona, es pot tractar més àmpliament l'impacte del Viet Cong i la seva implicació en la guerra en els Estats Units.
La forma és correcta encara que és recurrent l'ús de frases curtes en forma de paràgraf que simplifiquen el contingut.
replies: text: No ho dubteu, Llanceu-vos-hi!. --LouPeter (discussió) 18:03, 28 des 2023 (CET)
thread_title:  Millores a l'article
Discussió:Mehriban Aliyeva

message: Bon dia. En general, com deus saber, no és una bona pràctica crear articles amb una sola referència, per molt que l'admissibilitat sigui clarivident (en aquest cas, per ser la vicepresidenta d'un Estat). Si us plau, procura no repetir-ho en el futur. Salut! -- Brunnaiz (disc.) 16:50, 28 des 2023 (CET)
replies: text: : Hola, Brunnaiz. Gràcies pel consell. Forma part de la campanya QQ, estava omplint un forat vermell. Jo estic a favor dels esborranys, millors que zero. Una referència sempre és millor que cap referència. Estil wiki. Més temps, més qualitat, però no sempre es té tot el que es desitja. Abraçada! Kippelboy (disc.) 21:41, 28 des 2023 (CET)
replies: text: :: Molt a favor dels esborranys, però millor si no se sostenen en una sola referència! I si he deixat missatge és perquè m'ha estranyat aquest curs d'acció venint d'un editor veterà que molt probablement domina totes aquestes nocions de la Viquipèdia. Salut! -- Brunnaiz (disc.) 22:05, 28 des 2023 (CET)
replies: text: ::: TOTA la raó, company! Només apelava al 5è pilar. De vegades, tot i ser conscient que es pot fer més i millor, fas "lo mínim" pq et fa mal als ulls veure un article en vermell i et dius a tu mateix "després l'amplio". I depenent del dia, després t'hi poses i l'amplies i depenent del dia se t'oblida. Gràcies per la feinada que fas revisant aquests temes i gràcies pel recordatori. Kippelboy (disc.) 09:40, 29 des 2023 (CET)
thread_title:  FR
Discussió:Ádám Hanga

message: Bon dia,
És la primera vegada que em llenço a modificar una plana de la viquipèdia. He pogut fer canvis però no sé encara com modificar la taula infopersona per actualitzar el seu actual equip. 93.176.140.171 (discussió) 19:35, 28 des 2023 (CET)
replies: text: He vist que ho has pogut canviar també a wikidata. Si m'ho permets, et recomano que et registris a la Viquipèdia i facis login quan editis. Enhorabona i gràcies per aquestes primeres edicions.  Cataleirxs (disc.) 20:24, 28 des 2023 (CET)
thread_title:  Canvi d'equip temporada 2023
Discussió:Que ningú no dormi

message: Walden69 (disc.) 00:21, 29 des 2023 (CET)

message: Adjunto captura per demostrar que el títol ha estat traduït. https://i.postimg.cc/BbPHQrHQ/temp-Image-DOqz-Y2.avif Davidpar (disc.) 22:56, 15 feb 2024 (CET)
thread_title:  Títol
Discussió:Mixaal al-Ahmad al-Jàbir al-Sabah

message: Els enllaços que apunten a pàgines que encara no existeixen obre la pàgina de la Wikidata. No haurien d'obrir l'avís que la pàgina no està creada, con quan cliques sobre el mateix enllaç que està posat en el cos de l'article? Baladiye (disc.) 12:09, 29 des 2023 (CET)
thread_title:  Enllaços quadre
Discussió:Calella

message: He vist que s'haurien d'ampliar certes coses de l'article. Per una banda, s'hauria d'actualitzar el nom de l'alcalde perquè encara hi ha el nom de l'antiga alcaldessa. També considero que s'hauria de treure l'apartat de "Capital", ja que causa confusió (sembla com si la capital del Maresme fos Calella i en realitat és Mataró). 
També estaria bé afegir-hi el gentilici de la població dins de la informació general.
Per altra banda, també ampliaria una mica més l'apartat d'història perquè considero que és molt genèrica. En concret, afegiré informació sobre la Guerra del Francès a Calella perquè en els Arxius Municipals hi ha prou informació sobre aquest tema.
Considero que també estaria bé explicar qui eren Sant Quirze i Santa Julita, els patrons de la ciutat, ja que no s'explica la seva història i des de la pàgina de la parròquia, es pot extreure informació sobre el tema.
Per últim, afegiré un llistat de totes les entitats i associacions que es troben inscrites a Calella, ja que l'apartat on hauria d'anar, es troba completament buit. Neith 81 (disc.) 12:56, 29 des 2023 (CET)
replies: text: En general, Viquipèdia:Llanceu-vos-hi. Ara bé:

text: * El llistat d'entitats sobra. S'hi pot posar una llista d'entitats que hagin rebut cobertura significativa par parts de fonts fiables, però un registre clarament no ho és.

text: * Es pot esmentar alguna cosa de Sant Quirze i Santa Julita però l'explicació hauria de ser a Quirze i Julita de Tars.

text: * Quin apartat Capital vols dir?--Pere prlpz (disc.) 14:36, 29 des 2023 (CET)
thread_title:  Canvis en l'article
Discussió:Economia de bolos

message: Aquesta entrada i intenció d'ampliació d'informació pretén aportar una millor introducció i explicació dels conceptes bàsics així com conseqüències d'aquest model econòmic. Per tant, s'afegirà informació a partir de bibliografia específica que tractarà apartats referents a impactes socials, culturals i polítics. Acabarem l'ampliació a través d'una perspectiva geogràfica amb teoria i exemples sobre quins són els impactes que aquest model planteja a nivell urbà i com aquest pot afectar a les estructures Estatals.
; Bibliografia plantejada:
* Castells, M. (1995). La ciudad informacional. Tecnologías de la información, estructuración económica y el proceso urbano-regional. Madrid, España: Alianza Editorial.
* Crouch, C. (2019). Will the gig economy prevail?. John Wiley & Sons.
* de Rivera, J., López, Á. J. G., & Cassidy, P. R. (2017). La economía colaborativa en la era del capitalismo digital. Redes. com: revista de estudios para el desarrollo social de la Comunicación, (15), 20-31.
* Rossi, L. S. R. (2022). Ciudades, comunicación digital y pospandemia: de las smart cities al urbanismo de plataformas. Universitas-XXI, Revista de Ciencias Sociales y Humanas, (37), 123-146.
* Todolí Signes, A. (2015) El impacto de la UBER ECONOMY en las relaciones laborales: los efectos de las plataformas virtuales en el contrato de trabajo, IUSLABOR (3) pp. 1-26. 
* Woodcock, J., & Graham, M. (2019). The gig economy. A critical introduction. Cambridge: Polity.
* Muñoz, P. J. (2020). Economía colaborativa y plataformas digitales. Editorial Reus.
Danigupa (disc.) 13:24, 29 des 2023 (CET)
thread_title:  Ampliació d'informació
Discussió:Sant Quirze i Santa Julita (desambiguació)

message: Gairebé tots els enllaços venen pel significat primari Quirze i Julita de Tars. Proposo redirigir i portar la desambiguació a Sant Quirze i Santa Julita (desambiguació). Pere prlpz (disc.) 14:46, 29 des 2023 (CET)
replies: text: D'acord. Pau Cabot · Discussió 09:39, 30 des 2023 (CET)
thread_title:  Redirigir a [[Quirze i Julita de Tars]]